
REFERAT

privind modificarea  componenţei Comisiei Locale de Ordine Publica aprobată prin Hotărârea Consiliului Local nr. 229/30.05.2006

La nivelul Primăriei Municipiului Timişoara funcţionează Comisia Locală de Ordine Publică, constituită prin Hotărârea Consiliului Local nr. 229/30.05.2006 în temeiul Legii nr.  371/2004, privind organizarea şi funcţionarea Poliţiei Comunitare.

Comisia Locală de Ordine Publică este un organism cu rol consultativ, se intruneste de regula trimestrial si are urmatoarele atributii :  

  a) analizează periodic şi face propuneri privind necesarul de resurse materiale şi umane;

    b) organizează consultări cu membrii comunităţilor locale şi cu organizaţiile neguvernamentale cu privire la priorităţile în activitatea Poliţiei Comunitare;

    c) trimestrial şi ori de câte ori se solicita, prezintă informări în şedinţa consiliului local privind eficienta activităţii desfăşurate de Poliţia Comunitara şi propune măsuri pentru îmbunătăţirea activităţii acesteia;

    d) în baza concluziilor desprinse din analizele periodice efectuate asupra modului de asigurare a ordinii şi liniştii publice şi pazei obiectivelor şi bunurilor de interes public local de pe teritoriul localităţii, propune consiliului local adoptarea unor hotărâri prin care sa prevină anumite fapte care afectează climatul social.
Funcţionarea  cu eficienţă  şi în bune condiţii a comisiei , este determinată  şi de gradul de responsabilitate a membrilor ei, având în vedere că în urma alegerilor locale, o parte din membrii Comisiei Locale de Ordine Publică şi-au încetat de drept mandatul de consilier local, considerăm că se impune  înlocuirea acestora din Comisia Locală  de Ordine Publică  cu noi membri ai  consiliului local.

Propun modificarea hotaririi de consiliu local nr. 229/30.05.2006 cu următoarea componentă a comisiei locale de ordine publică, astfel:
Presedinte:
- Gheorghe Ciuhandu- Primarul Municipiului Timisoara;
Membri:


- Ioan Cojocari- Secretarul Municipiului Timisoara;


- Comisar şef Sabin Bogoşel -Seful Politiei Municipiului Timisoara;


- Lt. Col. Gavrilescu Dragoş - reprezentant al unitatii de jandarmi ;


- Doru Spătaru - Directorul executiv al Politiei Comunitare;


- ____________________ - consilier municipal;


- ____________________ - consilier municipal;


- ____________________ - consilier municipal;


- ____________________ - consilier municipal;


- ____________________ - consilier municipal;


- 2-5 reprezentanti ai comunitatii.

